BH โบรกประเมินรายได้บริการฟื้นชัด-เป้าฟันด์โฟลว์ไหลเข้า แนะซื้อเป้า 255 บาท
BH โบรกประเมินรายได้บริการฟื้นชัด-เป้าฟันด์โฟลว์ไหลเข้า คาดทั้งปีนี้กำไรแตะ 5.27 พันล้าน แนะซื้อเป้า 255 บาท
BH โบรกประเมินรายได้บริการฟื้นชัด-เป้าฟันด์โฟลว์ไหลเข้า คาดทั้งปีนี้กำไรแตะ 5.27 พันล้าน แนะซื้อเป้า 255 บาท
15 พ.ค. 2566

บล.ดาโอ ระบุในบทวิเคราะห์วันนี้(15 พ.ค.66) บริษัท โรงพยาบาลบำรุงราษฎร์ จำกัด (มหาชน) หรือ BH คาดรายได้จากผู้ป่วยต่างชาติจะฟื้นแรงหลังเทศกาลรอมฎอน (สิ้นสุดตั้งแต่วันที่ 20 เม.ย) คาดไตรมาส 2/66 อาจไม่แผ่วตาม Seasonal อย่างที่หลายคนเคยประเมิน นักท่องเที่ยวต่างชาติ (Medical Tourism) ไหลเข้าไทยต่อเนื่องประเมินรายได้รวมปี 66โตไม่น้อยกว่า 6.4%เทียบช่วงเดียวกันของปีก่อน
แนะนำทยอยซื้อสะสมอีกครั้ง เก็งราคาหุ้นปรับตัวขึ้นต่อล้อไปกับ Flow ของนักลงทุนต่างชาติและกองทุนที่จะกลับมาซื้อหลังทราบผลเลือกตั้ง (Post Election Rally) โดยประเมินกำไรสุทธิปี 66 ที่ 5.27 พันล้านบาท โต 6.7% เทียบช่วงเดียวกันของปีก่อนและปี 67 อยู่ที่ 5.76 พันล้านบาท โต 9.4% เทียบช่วงเดียวกันของปีก่อน ตามลำดับ